b'\n_START_ARTICLE_\nInfrarde\xc4\x8di vmesnik\n_START_PARAGRAPH_\n\xc3\x8dnfrarde\xc4\x8di vm\xc3\xa9snik (ali IR-vmesnik; IR je angle\xc5\xa1ka kratica za infra-red) je vmesnik, ki za brez\xc5\xbei\xc4\x8dno komunikacijo na kraj\xc5\xa1e razdalje uporablja infrarde\xc4\x8do svetlobo. IR povezave so pogoste v prenosnikih in telefonskih aparatih. Poznamo po\xc4\x8dasnej\xc5\xa1o in hitrej\xc5\xa1o IR povezavo, ki se jo poimenuje tudi FIR (Fast IR - hitri infrarde\xc4\x8di vmesnik) in ima najvi\xc5\xa1jo hitrost 4 Mbps. Povezava se najpogosteje uporablja za prenos kontaktov, melodij, slik ali kraj\xc5\xa1ih besedil.'